CELEX: 62015FA0026
Language: fi
Date: 2015-11-18 00:00:00
Title: Asia F-26/15: Virkamiestuomioistuimen tuomio (kolmas jaosto) 18.11.2015 – FH v. parlamentti (Henkilöstö — Virkamiehet — Palkkaus — Asettautumiskorvaus — Henkilöstösääntöjen VII liitteen 5 artiklan 2 kohta — Siirto toiseen työpaikkaan — Henkilöstösääntöjen VII liitteen 5 artiklan 4 kohdan viimeinen virke — Asettautumiskorvauksen epääminen siinä tapauksessa, että virkamiehellä on oikeus kotitalouslisään siinä paikassa, jossa hänen perheensä asuu — Edellytys, jonka mukaan virkamiehen on asettauduttava siirtopaikkaan perheensä kanssa — Puolisoiden tosiasiallinen ero — Seuraukset — Henkilöstösääntöjen VII liitteen 5 artiklan 4 kohdan viimeisen virkkeen soveltumattomuus)

11.1.2016   
            
            
               FI
            
            
               Euroopan unionin virallinen lehti
            
            
               C 7/35
            
         Virkamiestuomioistuimen tuomio (kolmas jaosto) 18.11.2015 – FH v. parlamentti
   (Asia F-26/15) (1)
   
   ((Henkilöstö - Virkamiehet - Palkkaus - Asettautumiskorvaus - Henkilöstösääntöjen VII liitteen 5 artiklan 2 kohta - Siirto toiseen työpaikkaan - Henkilöstösääntöjen VII liitteen 5 artiklan 4 kohdan viimeinen virke - Asettautumiskorvauksen epääminen siinä tapauksessa, että virkamiehellä on oikeus kotitalouslisään siinä paikassa, jossa hänen perheensä asuu - Edellytys, jonka mukaan virkamiehen on asettauduttava siirtopaikkaan perheensä kanssa - Puolisoiden tosiasiallinen ero - Seuraukset - Henkilöstösääntöjen VII liitteen 5 artiklan 4 kohdan viimeisen virkkeen soveltumattomuus))
   (2016/C 007/46)
   Oikeudenkäyntikieli: ranska
   
      Asianosaiset
   
   
      Kantaja: FH (edustaja: asianajaja M. Casado García-Hirschfeld)
   
      Vastaaja: Euroopan parlamentti (asiamiehet: O. Caisou-Rousseau ja N. Chemaï)
   
      Oikeudenkäynnin kohde
   
   Sen päätöksen kumoaminen, jolla hylättiin kantajan vaatimus maksaa hänelle asettautumiskorvaus Jemenistä Brysseliin, jossa asuu hänen puolisonsa, josta kantaja on muuttanut erilleen, muuttonsa johdosta sekä vaatimus vastaajan velvoittamisesta suorittamaan kantajalle kyseinen asettautumiskorvaus korkoineen.
   
      Tuomiolauselma
   
   
               1)
            
            
               Euroopan parlamentin 15.4.2014 tekemä päätös, jolla hylättiin FH:n vaatimus maksaa hänelle asettautumiskorvaus, kumotaan
            
         
               2)
            
            
               Euroopan parlamentti velvoitetaan korvaamaan FH:lle asettautumiskorvaus, johon hän on oikeutettu, viivästyskorkoineen, joka vastaa suuruudeltaan yhden kuukauden peruspalkkaa korotettuna Euroopan keskuspankin perusrahoitusoperaatioitaan varten kyseessä olevaa ajanjaksoa varten vahvistamalla korolla korotettuna kahdella prosenttiyksiköllä 11.2.2014 lukien siihen päivään asti, jolloin maksaminen tosiasiassa tapahtuu.
            
         
               3)
            
            
               Euroopan parlamentti vastaa omista oikeudenkäyntikuluistaan ja se velvoitetaan korvaamaan FH:n oikeudenkäyntikulut.
            
         
      (1)  EUVL C 127, 20.4.2015, s. 44.